Virallinen lehti nro C 109 , 01/05/1995 s. 0040



B4-0405/95 Päätöslauselma 19 päivänä joulukuuta 1994 annetusta neuvoston direktiivistä 94/80/EY, jossa säädetään Unionin kansalaisen kunnallista äänioikeutta ja vaalikelpoisuutta koskevista yksityiskohtaisista järjestelyistä jäsenvaltiossa, jossa hän asuu mutta jonka kansalainen hän ei ole Euroopan parlamentti, joka - ottaa huomioon Euroopan yhteisön perustamissopimuksen 8 b artiklan, ja erityisesti sen 1 kohdan, - ottaa huomioon unionin kansalaisen kunnallista äänioikeutta ja vaalikelpoisuutta jäsenvaltiossa, jossa hän asuu mutta jonka kansalainen hän ei ole, koskevista yksityiskohtaisista säännöistä 19 päivänä joulukuuta 1994 annetun neuvoston direktiivin 94/80/EY (( EYVL L 368, 31.12.1994, s. 38)), - ottaa huomioon unionin kansalaisen kunnallista äänioikeutta ja vaalikelpoisuutta jäsenvaltiossa, jossa hän asuu mutta jonka kansalainen hän ei ole, koskevista yksityiskohtaisista säännöistä 26 päivänä lokakuuta 1994 antamansa lausunnon (( EYVL C 323, 21.11.1994, s. 75)), A. katsoo, että Euroopan unionista tehdyn sopimuksen 8 b artiklan 1 kohdan mukaan kaikilla unionin kansalaisilla on kunnallinen äänioikeus ja vaalikelpoisuus jäsenvaltiossa, jossa hän asuu mutta jonka kansalainen hän ei ole, samoin edellytyksin kuin tuon jäsenvaltion omilla kansalaisilla; katsoo, että saman artiklan mukaan neuvoston on komission aloitteesta annettava yksityiskohtaiset säännöt tämän oikeuden käyttämisestä ja näihin sääntöihin voi sisältyä poikkeuksia, jos ne ovat perusteltuja jonkin jäsenvaltion erityisten ongelmien takia, B. katsoo, että saman artiklan mukaan neuvoston on kuultava parlamenttia ennen kuin se antaa tällaisia lainsäädäntöluonnoksia, C. katsoo, että parlamenttia ei kuultu neuvoston antaman tekstin 12 artiklan 2 kohdan osalta, D. katsoo, että parlamentti unionin kansalaisia edustavana elimenä on pohjimmiltaan olemassa kansalaisten etujen puolustamiseksi; pitää sen vuoksi mielessä, että perustamissopimuksissa annettujen tehtävien oikeutettu suorittaminen vastauksena neuvoston asenteeseen saattaa koitua unionin kansalaisten vahingoksi, E. katsoo, että parlamentilla on edellä mainittua rajoittamatta velvollisuus varmistaa, että perustamissopimusten mukaista toimielinten toimivaltajakoa kunnioitetaan poikkeuksetta, F. katsoo, että neuvosto ja komissio eivät missään lainsäädäntömenettelyn vaiheessa ilmoittaneet parlamentille kyseisen säännöksen sisällyttämisestä direktiiviin, G. katsoo, että Euroopan rakentaminen perustuu kahdelle perusperiaatteelle: - toimielinten välinen tasapaino yhteisön säännöstön valmisteluvaiheessa, - unionin kansalaisten tasa-arvoinen kohtelu; tästä viimeksi mainitusta periaatteesta on seurauksena jäsenvaltioiden ahkera ja perusteellinen toiminta yhteisön säännöstön yhdistämisessä, jolla asianmukaisesti saatetaan voimaan ilman perustelemattomia viivästyksiä ne oikeudet, joista perustamissopimuksissa määrätään, 1. Ilmoittaa, ettei se voi hyväksyä tapaa, jolla direktiivin 12 artiklan 2 kohdan säännös sisällytettiin direktiiviin; 2. Valittaa sitä, että tämä toiminta esti julkisen keskustelun poikkeuksesta Euroopan unionista tehdyssä sopimuksessa turvatusta oikeudesta, joka on Euroopan kansalaisuuden kulmakivi; 3. Katsoo, että se, että parlamentilla ei ollut mahdollisuutta antaa lausuntoa tästä säännöksestä ennen kuin neuvosto hyväksyi sen, on estänyt parlamenttia toteuttamasta Euroopan yhteisön perustamissopimuksen 8 b artiklan 1 kohdassa määrättyä oikeutettua tehtäväänsä; 4. Huomauttaa, että unionin toimielinten toiminnan on poikkeuksetta perustuttava perustamissopimuksen mukaiseen toimielinten toimivaltajakoon ja että toimielinten on toimittava demokraattisesti ja tehokkaasti kunkin toimielimen käyttäessä vain sille myönnettyä toimivaltaa; 5. Uskoo edellä mainitun perusteella, että neuvoston toimintaa on vaikea sovittaa yhteen Euroopan yhdentymisen perustavien periaatteiden kanssa, erityisesti avoimuuden periaatteen ja lähemmän yhteydenpidon kansalaisiin tavoitteen kanssa; 6. Pahoittelee mitä tahansa lainkirjaimen taakse piiloutuvan jäsenvaltion toimintaa, joka kätkee sisälleen unionin kansalaisten tosiasiallista ja epäoikeutettua syrjintää. 7. Kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille ja parlamenteille.